TNR รูดแรง! หลังประกาศกำไร Q1 ลดเกือบเท่าตัว
TNR รูดแรง! หลังประกาศกำไร Q1 ลดเกือบเท่าตัว ล่าสุด ณ เวลา 14.48 น. ราคาอยู่ที่ 22.60 บาท ลบ 4.15 บาท หรือ 15.51% สูงสุดที่ 25.25 บาท ต่ำสุดที่ 22.40 บาท มูลค่าซื้อขายที่ 189.38 ล้านบาท
9 พ.ค. 2560

ผู้สื่อข่าวรายงานว่า ราคาหุ้นบริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ณ เวลา 14.48 น. ราคาอยู่ที่ 22.60 บาท ลบ 4.15 บาท หรือ 15.51% สูงสุดที่ 25.25 บาท ต่ำสุดที่ 22.40 บาท มูลค่าซื้อขายที่ 189.38 ล้านบาท ขณะที่ดัชนีตลาดหุ้นไทยโดยรวมลบ 0.04%
โดยราคาหุ้น TNR ปรับตัวลดลง หลังจากประกาศผลประกอบการไตรมาส 1/60 ลดลง 93.20% เหลือ 3.37 ล้านบาท จากปีก่อนกำไร 49.62 ล้านบาท

บล.กสิกรไทย แนะนำ “ขาย” TNR ราคาเป้าหมาย 22 บาท/หุ้น หลังจากที่ TNR รายงานกำไรไตรมาสแรกที่ 3.4 ลบ. หดตัว 93.2% จากปีก่อน และ 93% จากไตรมาสก่อน ต่ำกว่าประมาณการที่ 25.6 ล้านบาทอยู่ 86.8%
โดยหลักๆเกิดจาก GPM ที่ออกมาต่ำกว่าที่คาดไว้ที่ 18.8% (ประเมินที่ 26%) โดย GPM และยอดขายที่ลดลง เป็นปัจจัยกดดันกำไรทั้งจากปีก่อน และจากไตรมาสก่อน โดยคงคำแนะนำ “ขาย” สำหรับ TNR ที่ราคาพื้นฐาน 22 บาท
ทั้งนี้แม้ว่าจะมองว่าไตรมาสที่เหลือของปีนี้ GPM จะฟื้นตัวได้จากไตรมาสแรกจากปัจจัยบวกเชิง FX, การฟื้นตัวของยอดขายที่ดีขึ้น และราคาน้ำยางที่ปรับลดลงจากไตรมาสแรกก็ตาม
 